Веле Смилевски

Веле Смилевски (р. 6 мај 1949 во Ново Село, Демирхисарско) — македонски поет, есеист, книжевен критичар, професор, научен работник и бивш најдолгогодишен во историјата претседател на Друштвото на писателите на Македонија, заедно со Раде Силјан.

 Животопис 
Роден е на 6 мај 1949 г. во Ново Село, Демирхисарско. Завршил Филолошки факултет на Универзитетот „Кирил и Методиј“ во Скопје. На истиот Универзитет, тој магистрирал и докторирал. Бил новинар во „Нова Македонија“, уредник во книгоиздателството „Мисла“ и МРТВ. Бил акредитиран новинар на Македонското радио, дописник од Прага (1994-1997)http://www.pen.org.mk/mk/members/167-vele-smilevski. Застапен е во антологии на македонската поезија објавени во Шведска, Чешка, Полска, Шпанија, Турција, Русија, Англија, Словачка, Италија и Србија.http://www.vecer.com.mk/default.asp?ItemID=B1B4363451123241B2FD0B4AC9F63242

Тој работел како научен советник во Институтот за македонска книжевност и бил доцент на Студиите по новинарство на Правниот факултет во Скопје. Остварил студиски престој на универзитетот „Ломоносов“ во Москва (1989-1990) и бил лектор по македонски јазик и литература на Карловиот универзитет во Прага (1994-1997).

Бил главен уредник е на списанието „Синтези“акад. Блаже Ристовски, Македонска енциклопедија, МАНУ, Скопје 2009 (1383 стр.), претседател на Советот на Струшките вечери на поезијата (1979) и секретар за меѓународна соработка на Друштвото на писателите на Македонија. Во друштвото членува од 1972 г., а бил и негов долгогодишен претседател.

Членувак и во Македонскиот ПЕН центар, Здружението на новинарите на Македонија и на Руската академија на науките и уметностите.

 Библиографија 
Смилевски е автор на книгите:

Поезија:

 „Слика што согорува“ (Мисла, 1974);
 „Кафез“ (Мисла, 1978);
 „Диши длабоко“ (Мисла, 1985);
 „Одзив на здивот“ (Македонска книга, 1987);
 „Икра во славината“ (Мисла, 1989);
 „Подвижни точки“ (Култура, 1990);
 „Гребнатинки“ (Култура, 1995);
 „Педесет песни“ (Макавеј, 2000);
 „Педесет допевања“ (Дијалог, 2005);
 „Совршена тишина“ (Дијалог, 2009);
 „Час по поезија“ (Дијалог, 2010);
 „Забранета книга“ (Дијалог, 2011);
 „Век за самување“ - поема (Детска радост, 2012);
 „Век за приказ“ (Дијалог, 2013);

Прозни книги:
 „Полицајка в кревет“ - роман (Дијалог, 2012);
 „Дневникот на полицајката“ - роман (Дијалог, 2015);
Литературна критика и есеистика:
 „Крстопати на зборот“ (Мисла, 1987);
 „Критички нотес“ (Македонска книга,1988);
 „Поетика на сонот“ - студија, магистерски труд (Студентски збор, 1988);
 „Книжевни посланија“ (Студентски збор, 1991);
 „Процеси и дела“ (Македонска книга, 1992);
 „Аспекти на македонската книжевност 1945-1985“ - книжевно-историска студија, докторска дисертација (Култура, 1993);
 „Фокусирања“ (Матица Македонска, 1998);
 „Литературни студии - Творештвото на Блаже Конески, Петре М. Андреевски и Горан Стефановски (Култура, 2000)
 „Есеи“ (Институт за македонска книжевност, 2001)
 „Поетски текови“ (Штрк, 2002)
 „Димитар Митрев - Фотомонографија (Дијалог, 2004)
 „Димитар Митрев како полемичар“ (Дијалог, 2006)
 „Шеесет години македонски роман (Дијалог, 2012)
Новинарство:
 „Новинарски лексикон“
 „Аспекти на новинарската теорија и практика - жанрови“ (1999);
 „Новинска критика“
 „Илјада новинарски термини“ (На македонски, англиски, француски, германски и руски јазик)
 „Основи на новинарската теорија и практика“
Антологии:
 „Македонската поезија во светот“ (Дијалог, 2002)
 „Македонскиот расказ во светот“ (Дијалог, 2010)
 „Современа македонска поезија“ 
Составувач и приредувач на книгите:

 „Македонската книжевност во книжевната критика“ - петтомна едиција (1973) - косоставувач;
 „Македонски писатели“ (ДПМ, 1987) - косоставувач;
 „Македонска поезија XX век“ (Македонска книга, 1989) - приредувач;
 „Македонскиот расказ“ (Македонска книга, 1990) - приредувач;
 „Творештвото на Ацо Шопов“ - Зборник (Институт за македонска книжевност, 1993) - приредувач;
 „Творештвото на Владо Малески“ - Зборник (Институт за македонска книжевност, 1999) - приредувач;

 Награди и признанија 
Веле Смилевски е добитник на наградите:

 „Млад Борец“ - за поетската книга „Слика што согорува“ (1974);http://www.iml.ukim.edu.mk/index.php/mk/vraboteni/2011-07-25-10-32-59/239-2011-08-04-11-30-25
 „Крсте Мисирков“ на Здружението на новинарите на Македонија за серија новински литературни критики (1982);
 „13 Ноември“ - за стихозбирката „Диши длабоко“ (1985);
 Награда за најдобра литературна критика во Македонија (1988);
 „Ацо Шопов (награда)“ - за поетската книга „Педесет допевања“ (2005)
 „Велја кутија“ - за поетската книга „Совршена тишина“ (2009);
 „Гоцева повелба“ - награда на Меѓународната манифестација „Гоцеви денови“ (2010);
 „Браќа Миладиновци“ - за поетската книга „Забранета книга“ (2011);
 „Златен прстен” - награда на Книгоиздателството „Феникс“ (2012);
 „Григор Прличев“ - за најдобра поема (2012)
 „11 Октомври“ (2012)Петмина добитници на наградата „11 Октомври“ „Утрински“
 Орден за поезија „Сергеј Есенин“ - Сојуз на писателите на Русија (2013)Веле Смилевски добитник на рускиот орден „Сергеј Есенин” за поезија - Дневник

 Наводи 

Категорија:Луѓе од Ново Село (Демирхисарско)
Категорија:Македонски поети
Категорија:Македонски новинари
Категорија:Македонски уредници
Категорија:Југословенски поети
Категорија:Југословенски новинари
Категорија:Југословенски уредници
Категорија:Претседатели на ДПМ
Категорија:Добитници на наградата „11 Октомври“
Категорија:Добитници на наградата „Браќа Миладиновци“
Категорија:Добитници на наградата „Ацо Шопов“
Категорија:Апсолвенти на универзитетот „Св. Кирил и Методиј“